રીનાએ તેની આપવીતી કહી, તેના લગ્ન પ્રોફેસર જોડે થયા હતા. પાંચ વર્ષ ખૂબ જ આનંદમાં પસાર થઈ ગયા, ખબર ન પડી. એ દરમ્યાન કુશનો જન્મ થયો. અમારા આનંદની કોઈ સીમા નહોતી. અમારો બધોજ સમય તેને રમાડવામાં નીકળી જતો. જીવન આનંદથી ભરપૂર હતું. પણ ભગવાનને અમારી ખુશી મંજૂર નહોતી, એક દિવસ ઓફિસથી ઘરે આવતાં તેમની કારનો અકસ્માત થયો અને તેઓ મને અને કુશને આ દુનિયામાં એકલા મૂકીને જતા રહ્યાં. મારુ કહેવાય તેવું આ દુનિયામા કોઈ નહોતુ. પપ્પા પણ થોડા સમય પછી મરણ પામ્યા. મેં ઘણી બધી જગ્યાએ નોકરી કરી, પરંતુ આ દુનિયાના માણસોના સુંદર મહોરા પાછળ સંતાયેલા ગોબરા અને ગંદા ચહેરાઓએ વાસ્તવિક પરિસ્થિતીનો અહેસાસ કરાવ્યો. હાલ આ કાકા કાકી સાથે રહીને કેટરીંગ નું કામ કરું છું અને સ્વમાંનથી જીંદગીની રાહ પર આગળ વધવાનો પ્રયત્ન કરી રહી છું, કુશ ન હોત તો…… હું કોના માટે જીવતી રહેત?